**VOI , CARE CONDUCETI TARA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VOI , CARE CONDUCETI TARA

Voi, care conduceţi tara

Ca pe-un vas cu cârma ruptă!

Voi, ce ne-nzeciti povara

Înfloriţi că vlaga-i suptă

De videni şi udre hâde,

De cocoşi pleznind de slană!

Doar în voi sufletul râde!

Ţara asta-i doar o rană

Unde viermuiţi scârbavnic,

Creşteţi din durere multă

Fiindc-a fost poporul darnic

Neştiind cât e de slută

Haita voastră de hiene,

Gaşca voastră de călăi!

Whisky de v-ar curge-n vene

Tot n-aţi fi aşa de răi!

Nu mai sunt medicamente,

Ne ucideţi rând pe rând!

Ştiţi să încasaţi procente

Însă nu vă dă prin gând

Că ce vindeţi nu-i al vostru!

Nu-i făcut din os de genţi!

A trudit poporul nostru

Împilat de alţi demenţi

Să ridice o structură.

Voi aţi pus-o la pământ!

Şi vărsaţi mereu pe gură

Doar venin. Deci n-o să cânt

Osanale unor cioclii

Ce ne duc spre cimitir.

N-o doresc dar simt nevoia

Să vă spun doar “Hai sictir”!

Şi să vă blestem oleacă

Cu trohei de doină tristă.

Timpul iute să vă treacă,

Să primim câte-o batistă

Cu monedă prinsă-n nod,

Şi cu-n ciot de lumânare

Luminând al meu norod.

Şi-o s-avem durere mare

Dacă vor canta prohod

Ceata de puposi de dosuri

Ce ne-a supt din planul doi.

Dinspre ei vin tot mirosuri

De noroi şi de puroi.

Sunteţi mlaştină puhavă!

Înghiţiţi. Vă creşte-n pungă!

Fie clipa cât de gravă

Nu păreţi să vă ajungă

Ce-aţi furat şi ce furaţi.

Mândre doamne, bravi bărbaţi!

Nu vrem să vă facem felul!

Vă rugăm doar să plecaţi

Către Ghencea, către Belu

Cât puteţi să vă mişcaţi.

Căci dacă se mişcă gloata

Când o să-i plesnească fierea,

Veţi călca singuri lopata.

Şi veţi asculta tăcerea

De sub tufe de scaieţi.

Nu vă va-mpuşca plutonul.

Nu trăim a voastre vieţi.

Noi ne vrem doar ţara noastră.

Ne vrem viaţa înapoi.

Vrem s-avem iar flori în glastră

Nu să scormonim gunoi

După resturi aruncate

De la mese la palat.

Vrem a noastră demnitate.

Vrem un viitor spălat

De gelatinoase urme

De la limacşii puterii.

Vine ziua Învierii

Şi se va scula poporul

Morţilor ce-aveţi în spate.

De vor cere ei dreptate

Pe voi vă va arde dorul

Să fiţi iarăşi nişte nimeni

La Anvers, Buzău, în Tei,

Mirosind a pupă spartă

Sau trăind cu derbedei.

Viaţa asta nu vă iartă!

Nu vă vor ierta nici ei.

Dar vă vor uita-n latrină.

Voi ne vreţi în întuneric.

Noi luptăm pentru Lumină!

Omorati-ne mai iute

Altfel nu veţi avea tihnă!

Să vă ostoiţi povara

Muncii voastre pentru ţară.

Vă blestem destul de simplu:

Să ne amintim la vară

Doar c-aţi fost cândva pe-aici.

Nu vă îmbătaţi cu gândul

Că suntem numai furnici.

Să vă temeţi de unirea

Celor multi şi celor mici!

Să vă temeţi de oştirea

Care va să se ridice!

Nor scârbavnic de lăcuste,

Vă vom face mice, mice

Firmituri de cozonac.

Căci vă va veni de hac

Ceea ce înseamnă Tara,

Recte munţi, câmpii şi ape.

Ţineţi-vă pe aproape!

Vine – vine primăvara! Stomff Andrei